cyanic-selkie/wikianc huggingface dataset:
U Thant
O falecemento de Dag Hammarskjöld nun accidente de aviación levou a que o 30 de novembro de 1961 fose nomeado secretario xeral da ONU por aclamación, sendo reelixido en 1963 e 1966. Ao longo do seu mandato, en que destacou polo seu talante negociador e moderado, sucedéronse acontecementos como a crise dos mísiles de Cuba, a resolución da Guerra Civil do Congo, o estalido da Guerra dos Seis Días coa posterior ocupación de territorios por Israel e os numerosos procesos de descolonización en Asia e África. A comezos de 1971 renunciou a presentarse de noveo e foi substituído por Kurt Waldheim.
Thant era unha das figuras políticas máis respectadas polo pobo birmano, mais o golpe de estado de 1962 e o derrocamento de U Nu fixeron que caese en desgraza para a xunta militar liderada por Ne Win. Tras falecer en 1974 por un cancro de pulmón, os seus restos mortais foron soterrados en Rangún baixo disturbios entre os estudantes e a policía, pois o goberno militar negárase a renderlle honras de estado.
Primeiros anos
esquerda|miniatura|U Thant durante a súa etapa na [[Universidade de Rangún (1927)]] U Thant naceu en Pantanaw, unha vila ao suroeste da Birmania británica, o máis vello de catro irmáns nunha familia terratenente de etnia bamar. O seu pai Po Hnit era un mercador de arroz que fora educado en Calcuta e era a única persoa do lugar que sabía falar inglés, así que inculcou aos seus fillos a paixón polos estudos.
A morte do seu pai cando tiña catorce anos complicou a economía familiar, e ao ser o primoxénito tivo que compaxinar os estudos con traballos a tempo parcial. Tras cumprir a maioría de idade estudou un grao de maxisterio en historia na Universidade de Rangún, onde coincidiu co líder estudantil Thakin Nu, anos despois considerado un dos baluartes da independencia birmana.
Despois de licenciarse coa máxima cualificación da súa promoción, estivo a traballar como mestre no instituto da súa cidade e máis tarde foi ascendido a director. En 1942, en plena segunda guerra mundial, Birmania foi ocupada polo imperio xaponés e o novo goberno ordenou a Thant que se trasladase a Rangún para encabezar o Comité de Reorganización Educativa. Non obstante, aos poucos meses regresou ao seu antigo posto en Pantanaw. Ademais, dedicábase a traducir libros ao birmano e a escribir artigos de opinión baixo pseudónimo.
Traxectoria política
Birmania independizárase do Reino Unido en 1948, e Thant foi recrutado como director de comunicación do novo goberno polo seu antigo compañeiro Thakin Nu, un dos líderes do bloque nacionalista e asumira como primeiro ministro un ano antes.
Unha das súas primeiras misións foi negociar cos líderes do pobo karen para evitar un conflito étnico, algo que non logrou a pesar dos seus esforzos. Os insurxentes chegaron mesmo a asediar a súa vila natal e queimar as terras familiares, aínda que posteriormente foron reprimidos polo exército. Considérase que esta experiencia tivo moita influencia no seu futuro labor como diplomático. Nun clima de tensión política, caracterizouse por defender posicións moderadas entre os nacionalistas birmanos e os lealistas británicos.
Medio dólar conmemorativo do Oregon Trail
A moeda foi deseñada por Laura Gardin Fraser e o seu home, James Earle Fraser, e reproduce no seu anverso unha carreta tirada por unha xugada de bois, camiño do Vello Oeste, e no seu reverso un nativo americano sobre un mapa dos Estados Unidos, no que se indica a traxectoria do Oregon Trail.
Ezra Meeker, nado en Ohio, percorrera esta ruta coa súa familia en 1852 e dedicou as dúas derradeiras décadas da súa longa vida, antes do seu pasamento en 1928, a dar a coñecer o Oregon Trail para que non caese no esquecemento. En 1926, aos seus 95 anos, compareceu ante unha comisión do Senado para solicitar que o Goberno emitise unha moeda conmemorativa que puidese venderse para recadar diñeiro para os fitos indicadores da ruta. A moeda ideárase orixinalmente por cidadáns de Idaho, encabezados pola doutora Minnie Howard, que buscaban darlle pulo aos traballos de conservación de Fort Hall. Meeker ampliou a idea e o Congreso autorizou a cuñaxe de seis millóns de moedas de medio dólar sen impor restrición ningunha sobre cando nin en que ceca se debían cuñar as moedas. A Oregon Trail Memorial Association (OTMA), presidida por Meeker, fixo cuñar decenas de milleiros de pezas en 1926 e 1928, e non as deu vendido todas. Aínda así, a maioría dos anos entre 1933 e 1939 fixo cuñar pequenas cantidades de exemplares, nalgúns anos mesmo nas tres cecas en funcionamento no país, para producir variedades de interese para o coleccionismo, e subiu os prezos considerablemente.
Os coleccionistas queixáronse de que algunhas das emisións estaban controladas por comerciantes de moedas, e os coleccionistas individuais tiñan que pagar prezos elevados. As protestas públicas sucedéronse e, en 1939, o Congreso puxo fin á serie. Malia as queixas, a OTMA tivo dificultades para vender as moedas, que seguiron estando dispoñibles na organización sucesora ata 1953. Cuñáronse pouco máis de 260.000 dos 6.000.000 de exemplares autorizados, e deles fundíronse máis de 60.000. A moeda conmemorativa estadounidense cuñada durante máis tempo, o medio dólar conmemorativo do Oregon Trail, foi amplamente eloxiada polo seu deseño.
Antecedentes
miniatura|Ezra Meeker (1830-1928), pioneiro e escritor estadounidense do Oregon Trail. A [[fotografía é de 1921, cando tiña 90 anos. ]] A mediados do século XIX, antes de que a construción do ferrocarril transcontinental en 1869 facilitase as viaxes, centos de milleiros de persoas percorreron o Oregon Trail para colonizaren o Vello Oeste dos Estados Unidos. Non todos os que emprenderon a viaxe chegaron ao seu destino, xa que houbo moito sufrimento e morte no camiño —segundo unha estimación, 20.000 persoas xacen en tumbas sen nome.
O granxeiro Ezra Meeker (1830-1928), nado en Ohio, percorreu o Oregon Trail en 1852. El, a súa esposa e o seu fillo pequeno foron en carreta tirada por bois desde Iowa ata o Territorio de Oregón. Na súa vellez, considerou que o Oregon Trail e o sacrificio dos que morreran ao longo do seu traxecto estaban a ser esquecidos. En medio dunha considerable publicidade, como un dos derradeiros superviventes dos pioneiros que abriran o camiño cara ao Oeste, Meeker percorreu outra vez a súa ruta entre 1906 e 1908. Nalgúns lugares, o sendeiro desaparecera, engulido por poboacións e granxas, e nas súas viaxes tratou de achar os lugares polos que pasara, intentando que se erixisen fitos históricos. Levou a súa xugada de bois e a súa carreta por todo o país para lle dar publicidade á súa causa, e aparcou fronte á Casa Branca, onde se reuniu co presidente Theodore Roosevelt. En Nova York, cruzou a ponte de Brooklyn. En 1910, el e os seus bois participaron no desfile do Torneo das Rosas en Pasadena. Nos anos seguintes, percorreu novamente a ruta en carreta de bois, en automóbil e, á idade de 93 anos en 1924, en avión, intentando promover a súa causa e procurando recoñecemento federal e financiamento para os seus esforzos.
Inicio
O medio dólar conmemorativo do Oregon Trail xurdiu a raíz de varios esforzos de cidadáns de Idaho que estaban a favor da conservación do lugar de Fort Hall, unha importante estación de paso do Oregon Trail. A idea xurdira a partir da emisión do medio dólar conmemorativo de Stone Mountain en 1925, que fixo que Mabel Murphy, esposa dun xornalista de Idaho, lle propuxese ao seu home a cuñaxe dunha moeda do Oregon Trail, cuxos beneficios poderían destinarse á conservación histórica. O 16 de abril de 1925, o seu marido, D. T. Murphy, publicou un editorial titulado Oregon Trail Covered Wagon Half Dollars no Idaho State Journal. A señora Murphy non viviría para ver a emisión da moeda, xa que faleceu o 30 de novembro de 1925 por causa da tuberculose.
A idea da moeda volveu xurdir cando os activistas civís de Pocatello, Idaho, dirixidos por Minnie Howard, buscaron ideas para financiar un monumento no sitio de Fort Hall. O vendedor de seguros F. C. McGowan amosou un exemplar do medio dólar de Stone Mountain, e Howard e os seus colegas asumiron a idea para a aplicar ao seu proxecto. Meeker tamén o fixo en canto oíu falar dela, e para iso constituíu a Oregon Trail Memorial Association (OTMA), unha organización nacional, que tamén podería ser a receptora dos medios dólares para os vender despois cunha marxe de beneficio para financiar a súa causa.
En 1925, o Congreso era reticente a autorizar máis moedas conmemorativas; entre 1920 e 1925 emitíranse doce moedas, e moitos lexisladores consideraban que se estaban a permitir emisións que "conmemoraban acontecementos de interese local e non nacional". A totalidade das tiraxes de moedas conmemorativas vendíaselles polo seu valor nominal ás organizacións patrocinadoras designadas nas leis de autorización, e logo estas entidades vendíanas ao público cun sobreprezo, recadando así diñeiro para o financiamento das causas que o Congreso considerara meritorias. Precavido por unha serie de emisións anteriores infrutuosas, o Congreso rexeitou varias propostas de moedas especiais a principios de 1926. Entre elas estaban, por exemplo, as que pretendían conmemorar a finalización das autoestradas Lincoln e Victory, e unha proposta para conmemorar o centenario do nacemento do compositor estadounidense Stephen Foster.
Proceso lexislativo
miniatura|Ezra Meeker (dereita) estreita a man do [[Lista de presidentes dos Estados Unidos de América|presidente Calvin Coolidge, na cerimonia de sinatura da lei que autorizaba a moeda, en 1926. ]] O proxecto de lei que autorizaba a emisión do medio dólar conmemorativo do Oregon Trail foi presentado por primeira vez na Cámara de Representantes o 25 de xaneiro de 1926 polo congresista de Washington John Franklin Miller, que fora alcalde de Seattle. Meeker vivía en Seattle durante o período de alcaldía de Miller, tras mudarse da súa anterior residencia en Puyallup. Segundo o historiador local Bert Webber na súa monografía de 1986 sobre a moeda, "hai poucas dúbidas de que o Sr. Miller se viu influído Ezra Meeker para propor esta moeda ". O 3 de marzo celebrouse unha sesión na que Meeker testemuñou ante a Comisión de Moedas, Pesos e Medidas da Cámara de Representantes. O proxecto de lei recibiu un informe favorable e logo foi aprobado polo pleno da Cámara o 5 de abril de 1926. Aínda que o proxecto de lei non tivo oposición na Cámara de Representantes, un dos seus membros, o congresista de Míchigan Louis Cramton, fixo varias preguntas antes de que fose aprobado por consentimento unánime. Segundo un artigo de outubro de 2013 na revista The Numismatist, "o Congreso non foi rival para Meeker".
Superado o seu preceptivo paso pola Cámara de representantes, o 26 de abril de 1926, Meeker, de 95 anos, compareceu tamén ante o Comité de Banca e Moeda do Senado. O secretario do Tesouro, Andrew W. Mellon, presentara unha carta na que amosaba a súa opinión contraria ás emisións de moedas conmemorativas, agás as de importancia nacional. Meeker, no seu testemuño, argumentou que a emisión do Oregon Trail posuía tal relevancia. A xunta da OTMA considerou a posibilidade de solicitar unha emenda do proxecto de lei para aceptar a alternativa suxerida por Mellon, que propuña a emisión dunha medalla conmemorativa, no canto da moeda, mais finalmente decidiuse continuar coa idea da moeda, en parte debido á insistencia de Minnie Howard. O proxecto de lei do medio dólar non recibiu ningunha recomendación, pero foi aprobado polo Senado o 10 de maio. Meeker reuniuse co presidente Calvin Coolidge para se asegurar de que o asinara, e así sucedeu o 17 de maio de 1926, para dar lugar á Lei pública 325, pola que se autorizaba a emisión de ata un máximo de 6.000.000 de moedas de medio dólar. O presidente Calvin Coolidge asinou a lei no xardín da Casa Branca; Meeker estivo presente na cerimonia da sinatura e foi fotografado estreitando a man do presidente Coolidge.
A lei exixía que a Asociación pagase as moedas de medio dólar polo seu valor nominal e que os cuños e outros custos de preparación e produción non corresen a cargo dos Estados Unidos. A cantidade de seis millóns foi a maior autorizada ata a data para unha emisión conmemorativa estadounidense, superando os cinco millóns da emisión do medio dólar de Stone Mountain. O Congreso non impuxo restrición ningunha acerca da casa de moeda onde se debían cuñar as moedas, nin puxo tampouco un límite temporal á súa autorización. Segundo os numismáticos Anthony Swiatek e Walter Breen, na súa enciclopedia das moedas conmemorativas dos EEUU, o proxecto de lei aprobouse "probablemente porque o propósito declarado era nacionalista e non escuramente local". O comerciante e autor numismático Q. David Bowers afirma que "a primeira vista, a motivación parecía suficientemente boa [...] sen dúbida moitos cidadáns estadounidenses terían lazos familiares coa famosa migración".
Preparación
miniatura|[[James Earle Fraser (1876-1953), creador do anverso da moeda. ]] Meeker quería que as novas moedas de medio dólar se cuñasen o antes posible; estaba a planear outra viaxe ao Oeste a través do vello sendeiro do Oregon Trail e quería poder vender as moedas polo camiño. A Oregon Trail Memorial Association (OTMA) contactou inicialmente con Chester Beach, ao que se lle atribuía o deseño da moeda de medio dólar do Centenario da Doutrina Monroe de 1923, para que se encargase do deseño e o gravado da nova moeda, mais Beach non estaba dispoñible, aínda que se prestou a preparar uns esbozos.
A OTMA intentou chegar a un acordo con Gutzon Borglum, deseñador da moeda conmemorativa de Stone Mountain, pero peste pedía para o seu traballo demasiado tempo e demasiado diñeiro. Ulric Stonewall Jackson Dunbar, que desempeñara un papel menor na creación do medio dólar colombino de 1892-1893, estaba disposto, mais carecía da reputación nacional que a Asociación consideraba necesaria para o escultor da moeda. Así as cousas, logo de recibir suxestións da American Numismatic Society, a Asociación recorreu ao matrimonio formado por James Earle Fraser e Laura Gardin Fraser.
James Fraser era coñecido polo seu deseño da moeda de 5 centavos Buffalo, en tanto que Laura Gardin Fraser creara varias moedas conmemorativas, entre elas o medio dólar do Centenario de Alabama (1921), e o dólar e o medio dólar do Centenario de Grant (1922). A Asociación decantouse polos Fraser por instancias de Minnie Howard, que consideraba que a obra de James Fraser versaba sobre o Oeste e podía pór de manifesto, no deseño da súa moeda, a importancia da migración en carromato. A OTMA decidiu que o deseño consistise nun mapa que amosase o Oregon Trail nunha face da moeda e, na outra, un home á fronte dun carro tirado por bois, coa súa muller e un bebé a bordo. Aínda que a moeda non o conmemora formalmente, o home debía representar a Meeker.
Deseño
miniatura|171x171px|Modelo en [[xeso para o anverso da moeda, creado por Laura Gardin Fraser sobre o deseño do seu marido.]] James Fraser encargouse do deseño do lado da carreta, en tanto que Laura Gardin Fraser deseñou o lado do indio sobre o mapa, e elaborou en xeso os moldes en relevo de ambas as faces. Meeker exerceu presión sobre a deseñadora para que completase canto antes esta fase de modelaxe, xa que quería que as moedas de medio dólar estivesen dispoñibles para a súa comercialización nun evento próximo. Ela concluíu esa fase do traballo o día 30 de xullo de 1926, e nese momento escribiu para preguntar a onde debía enviar os deseños para a súa aprobación pola Comisión de Belas Artes dos Estados Unidos. Desde 1921, este organismo era o encargado de asesorar o secretario do Tesouro en materia de obras de arte públicas, entre as que estaban as moedas. Laura enviou fotografías dos seus modelos ás oficinas da Comisión e o 5 de agosto de 1926 o seu presidente, Charles Moore, respondeu con entusiasmo informándoa de que a Comisión non só aprobara os deseños propostos polos Fraser, senón que mandaran enmarcar as impresións para as lucir na súa sala de reunións.
Para aforrar tempo, a empresa Medallic Art Company, de Nova York, que xa realizara reducións de modelos de xeso a matrices para os cuños de varias emisións conmemorativas estadounidenses, fabricou as matrices a partir das cales se poderían preparar posteriormente os cuños de produción para a cuñaxe dos medios dólares. Estas matrices enviáronse á Ceca de Filadelfia, onde se produciron os cuños para a emisión. Na moeda finalmente cuñada non aparece unha rosa dos ventos na cara do indio, que estaba incluída nos modelos elaborados por Laura Gardin Fraser, aínda que se descoñece o motivo deste cambio. miniatura|170x170px|Modelo en xeso para o [[Reverso (moedas)|reverso da moeda.]] O anverso, deseñado por James Fraser, representa unha carreta tipo Conestoga tirada por dous bois, que se dirixe cara a un Sol extremadamente grande que se oculta polo poñente, con raios refulxentes. As iniciais de ambos os deseñadores aparecen nun monograma detrás da carreta. Por baixo do vehículo aparecen cinco estrelas, aínda que non se sabe con certeza que é o que representan; Swiatek e Breen suxeriron que aludían aos cinco estados e territorios polos que terían pasado os pioneiros.
O reverso, deseñado por Laura Gardin Fraser, amosa a un nativo americano representado de forma dramática, erguido e co brazo estendido. O historiador da arte Cornelius Vermeule describe esta postura como un xesto de paz. O indio foi engadido polos Fraser ao concepto orixinal de deseño do mapa aprobado pola OTMA. Swiatek e Breen sinalaron que "a posición do indio foi comparada irreverentemente coa dun policía de tráfico que ordena 'Alto!'". Estas consideracións comezaron a facerse públicas ao pouco de saír á rúa a emisión; no número de novembro de 1926 da revista The Numismatist afirmábase que a man esquerda do indio "está levantada como advertindo á xente do Leste dos perigos e das dificultades do Camiño". A necrolóxica de Meeker de 1928 en The New York Times afirmaba que o indio estaba "de pé coas mans ergueitas para deter o avance do home branco cara ao oeste". O indio leva un toucado, unha manta e un lazo, e está superposto sobre un mapa dos Estados Unidos, cunha liña de carromatos que se dirixen cara ao Oeste. O deseño esténdese ata o bordo da moeda; a baía de Hudson é visible na parte superior dereita.
O deseño dos Fraser para o medio dólar foi moi admirado. Swiatek e Breen consideraron que se trataba dun "dos maiores triunfos artísticos xamais lanzados pola Casa da Moeda". O historiador numismático Don Taxay cualificou a moeda como "a máis fermosa e a máis xenuinamente 'americana' dos Estados Unidos. É un testemuño de que o xenio auténtico, mesmo cando se ve limitado polas necesidades dunha casa de moeda moderna e mecánica, pode transformar a nosa moeda nunha obra de arte".
Lanzamento inicial
miniatura|330x330px|Ezra Meeker en [[Detroit, na derradeira fotografía que se coñece del, en novembro de 1928, pouco antes da súa morte aos 97 anos.]] Segundo Bert Webber, "durante as etapas finais da fabricación, [Meeker] non paraba de 'apupar' a Casa da Moeda para que 'se dese présa'".
U Thant
Traxectoria política
Ao mesmo tempo, Thant acabou por converterse nunha das facianas máis relevantes da diplomacia birmana. En 1955 exerceu como secretario da conferencia de Bandung, considerada unha carta de presentación dos países africanos e asiáticos acabados de independizarse, e cuxos principios acordados deron orixe ao Movemento de Países Non Aliñados.
Medio dólar conmemorativo do Oregon Trail
Lanzamento inicial
A Ceca de Filadelfia cuñou 48.000 exemplares do medio dólar en setembro de 1926, mais outros 30 reservados para a súa inspección pola Comisión de Ensaios dos Estados Unidos na súa xuntanza anual de 1927. A primeira peza cuñada regalóuselle a Meeker e descoñécese o seu paradoiro, en tanto que a segunda, regalada a Minnie Howard, está depositada no Museo Histórico do Estado de Idaho. Meeker comezou a vender os exemplares dispoñibles ao longo da súa ruta ao prezo dun dólar cada unha. O beneficio acadado pola diferenza entre o valor nominal e o prezo de venda destinouse a sufragar o custo dos fitos históricos colocados ao longo da ruta e tamén a renovar a Misión Whitman, no estado de Washington. Esta moeda deste ano foi bautizada posteriormente pola Oregon Trail Memorial Association como a "emisión Ezra Meeker".
U Thant
Traxectoria política
O goberno birmano nomeou en 1957 a Thant como representante permanente de Birmania na Organización das Nacións Unidas. Nun contexto marcado pola descolonización de Asia e África, tivo un importante papel como mediador nas negociacións sobre o Congo Belga (1960) e Alxeria (1961).
Richard Hieb
Richard James Hieb, nado en Jamestown, Dakota do Norte, o 21 de setembro de 1955, é un astronauta estadounidense retirado que formou parte das misións STS-65, STS-39 e STS-49.
U Thant
Secretario xeral das Nacións Unidas
U Thant ocupou o cargo de secretario xeral das Nacións Unidas desde o 30 de novembro de 1961 ata o 31 de decembro de 1971, o primeiro cidadáns asiático neste posto. Nesa década a Asemblea Xeral da ONU pasou de 104 a 132 membros e todo o seu mandato estivo marcado polas tensións xeopolíticas da guerra fría e da descolonización.
Medio dólar conmemorativo do Oregon Trail
Lanzamento inicial
Coa cantidade inicial xa comprometida —75 pezas foron devoltas á ceca, moi probablemente por estaren danadas ou mal cuñadas—, a Asociación solicitou que se producisen máis moedas. En outubro e en novembro cuñáronse cen mil na Ceca de San Francisco, coa marca de ceca S ("1926-S"). O medio dólar conmemorativo do Oregon Trail converteuse así na primeira moeda conmemorativa cuñada en varias cecas pertencentes á Casa da Moeda dos EEUU; Bowers sinala que isto sentou "un precedente que se ampliaría e do que se abusaría nos anos seguintes". Segundo Swiatek e Breen, "a Asociación esperaba que os coleccionistas que adquiriran as moedas cuñadas en Filadelfia en 1926 acudisen en número similar ou maior a pola segunda variedade". Aínda que se venderon axiña uns cantos milleiros, o mercado dos medios dólares acabou saturado, e decenas de miles de pezas ficaron na ceca pendentes de pagamento. O 29 de decembro de 1926, Meeker celebrou o seu 96 aniversario en Nova York e a Asociación obsequiouno con 96 medios dólares conmemorativos do Oregon Trail.
Richard Hieb
Traxectoria
Hieb graduouse en matemáticas e física polo Colexio Nazareno do Noroeste en 1977 e é máster en enxeñería aeroespacial pola Universidade de Colorado en 1979.
U Thant
Primeiro mandato (1961-1966)
izquierda|miniatura|Xuramento de U Thant como [[secretario xeral da ONU (1961)]] O embaixador birmano foi elixido para o cargo despois de que Dag Hammarskjöld falecese nun accidente de aviación. Ao non acadarse un acordo entre os Estados Unidos e a Unión Soviética, a maioría dos países defenderon que o novo secretario xeral non debía ser europeo nin americano. As reticencias dalgúns estados levaron a que Thant só fose designado para ocupar a vacante de Hammarskjöld ata 1963, en virtude da Resolución 168 do Consello de Seguridade. Posteriormente foi ratificado por unanimidade ata 1966.
Outlander (serie de televisión)
Outlander é unha serie de televisión dramática británico - estadounidense baseada na serie de novelas Traveller da autora estadounidense Diana Gabaldon. A serie foi creada por Ronald D. Moore para Starz. A emisión estadounidense da tempada 1, de 16 episodios, comezou o 9 de agosto de 2014 e uns días despois na HBO doutros países (Países Baixos, Australia, Canadá), En Irlanda estreouse en outubro de 2014. Amazon Prime Instant Video púxoa dispoñíbel no Reino Unido, pero só a partir do 26 de marzo de 2015. Os correos electrónicos filtrados de Sony deixaron claro que este atraso estaba relacionado coa sensibilidade no momento do referendo de independencia de Escocia.
U Thant
Primeiro mandato (1961-1966)
Thant tivo que afrontar no seu primeiro ano a crise dos mísiles de Cuba que estivo a piques de desencadear un enfrontamento nuclear en 1962. O conflito iniciouse o 16 de outubro despois de que o goberno dos Estados Unidos decretase un «bloqueo naval» e o despregamento de frotas sobre Cuba ao descubrir a instalación na illa de mísiles tácticos da Unión Soviética.
Medio dólar conmemorativo do Oregon Trail
Lanzamento inicial
Malia a elevada cantidade de exemplares do medio dólar de 1926-S sen vender que aínda estaban en mans do Goberno, a Asociación solicitou a emisión dunha nova tiraxe da moeda con data de 1927, mais o departamento do Tesouro —do que formaba parte a Casa da Moeda— negou tal posibilidade, por mor da situación creada. No entanto, en 1928 cuñáronse 50.000 máis na Ceca de Filadelfia. Meeker continuou coas súas proezas: en decembro de 1927, con motivo do seu aniversario, a Asociación obsequiouno novamente con outras tantas moedas, 97 exemplares, e levou os seus medios dólares á galería de visitantes da Bolsa de Nova York, aínda que se lle denegou o permiso para entrar na sala. En abril de 1928, Meeker escribiu á American Numismatic Association para instar os seus membros coleccionistas de moedas a compraren as moedas cuñadas en 1926, tanto as de Filadelfia como as de San Francisco. Porén, aínda que Meeker organizou unha campaña nacional para vender as moedas, a OTMA perdeu 10.000 dólares polos seus esforzos, debido a gastos de oficina e outros. miniatura|[[Tumba de Ezra Meeker en Puyallup, Washington, cunha reprodución do anverso do medio dólar da Oregon Trail.]] En 1928, Henry Ford deulle a Meeker un chasis de camión e diñeiro para o modificar e o converter nun vehículo con teito de carromato, de cara a unha nova viaxe polo Oregon Trail. Ford ofreceuse a facer o vehículo máis cómodo para Meeker se o levaba á fábrica de Ford en Dearborn, Míchigan. En consecuencia, cando partiu de Nova York en agosto de 1928 noutra viaxe, planeando vender medios dólares polo camiño, dirixiuse directamente a Míchigan. Alí chegou enfermo, foi hospitalizado e estivo a piques de morrer. Puido regresar á casa, desgustado por non poder votar nas eleccións —apoiaba o candidato republicano, o secretario de Comercio Herbert Hoover, para presidente— por primeira vez desde 1853. Na súa casa do estado de Washington, Meeker enfermou novamente en novembro e finou o 3 de decembro de 1928, tres semanas e media antes de facer os 98 anos. Foi soterrado nun cemiterio de Puyallup, localidade que el axudara a colonizar. A lápida de Meeker leva unha placa que reproduce o anverso do medio dólar conmemorativo do Oregon Trail.
U Thant
Primeiro mandato (1961-1966)
O outro gran conflito foi a Guerra Civil do Congo. En 1962 os secesionistas de Katanga de Moise Tshombe atacaron un destacamento militar da UNOC, que fora despregado despois do asasinato do líder Patrice Lumumba. Ao non ter garantida a liberdade de movemento sobre o terreo, Thant autorizou unha operación militar da UNOC, coñecida como «Operación Grandslam», que logrou minar as forzas rebeldes e supuxo a reintegración de Katanga na República do Congo. Aquela foi a primeira vez que a ONU empregou a forza para levar á práctica as decisións do Consello de Seguridade.
Outlander (serie de televisión)
Tempadas
Starz asinou unha segunda tempada con 13 episodios o 15 de agosto de 2014. Esta tempada emitiuse en 2016 e está baseada na segunda entrega da serie Traveller de Gabaldon, Return to Inverness.
U Thant
Primeiro mandato (1961-1966)
En decembro de 1963 producíronse graves enfrontamentos en Chipre entre as comunidades turcochipriota e grecochipriota, que levaron ao Consello de Seguridade a despregar unha Forza para o Mantemento da Paz (UNFICYP). Nun primeiro momento tiña previsto un mandato limitado de tres meses, mais Turquía rexeitou as conclusións do mediador designado por Thant, o ecuatoriano Galo Plaza Lasso, e a UNFICYP acabou por converterse nunha misión permanente. O conflito chipriota aínda continúa pendente de resolución.
Segundo mandato (1966-1971)
miniatura|U Thant en 1967, durante unha reunión na [[Casa Branca]] A raíz do seu labor, o Consello de Seguridade reelixiuno por unanimidade para un segundo período que expiraría o 31 de decembro de 1971. Nun primeiro momento sóubose que Thant non quería continuar, mais a falta dun sucesor de consenso levouno a cambiar decisión. Nese período consolidáronse numerosos axencias, fundacións e plans de desenvolvemento como o Instituto da ONU para Formación Profesional e Investigacións (1963), a Conferencia sobre Comercio e Desenvolvemento (1964), o Programa da ONU para o Desenvolvemento (1969), o Programa das Nacións Unidas para o Medio Ambiente (1971) e a Universidade das Nacións Unidas (1973).
O mandato estivo marcado pola Guerra dos Seis Días que enfrontou a Israel cunha coalición de países árabes en maio de 1967. Días antes do estoupido, as Forzas de Emerxencia (UNEF) da península do Sinaí foran expulsadas a petición do líder exipcio Gamal Abdel Nasser, nun contexto de crecente tensión en Oriente Medio. Despois de que ningunha parte cedese, e de que Thant fixese unha viaxe infrutuosa ao Cairo para negociar o cesamento das hostilidades, Israel fixo un ataque preventivo que concluíu cunha derrota árabe e a ocupación de varios territorios. A ONU adoptou a Resolución 242 do Consello de Seguridade en que reclamaba a retirada israelí, mais o seu papel quedou en entredito porque Thant aceptara a orde de evacuación da UNEF.
Outlander (serie de televisión)
Tempadas
O 1 de xuño de 2016, Starz renovou a serie para unha terceira e cuarta tempada, baseada na terceira e cuarta novelas de Outlander, The Far Coast e The Fire of Autumn.
Medio dólar conmemorativo do Oregon Trail
Reemisión
Tras a morte de Meeker, a OTMA elixiu como sucesor a Howard R. Driggs, profesor de Ensino da Lingua Inglesa na Universidade de Nova York, quen dirixiu unha nova xunta directiva que traballou para saldar a débeda que a administración de Meeker acumulara. Seguíronse vendendo moedas, e logrouse convencer o presidente Hoover para que proclamase o Centenario da Carreta Cuberta en 1930, que coincidía co centenario do nacemento de Meeker e da primeira caravana que partiu de San Luís cara a Oregón. Un dos medios de venda de moedas que ideou a Asociación foi unha campaña en outubro de 1930 en todo o campus da Universidade Yale, alma máter do director executivo da Asociación, Lorne W. Buckley, para recadar fondos para os fitos do sendeiro. Vendéronse máis de 600 moedas.
Johnny Briceño
John Antonio Briceño, nado en Orange Walk Town, Honduras Británica, o 17 de xullo de 1960, é un político belizense, actual primeiro ministro de Belize desde 2020. É ademais o líder do Partido Popular Unido (PUP) desde 2016. Foi líder da oposición de 2008 a 2011 e de 2016 a 2020. De 1998 a 2007, foi viceprimeiro ministro durante o goberno de Said Musa.
Outlander (serie de televisión)
Tempadas
A quinta tempada consta de 12 episodios e baséase principalmente en The Fiery Cross, o quinto libro da saga escrita por Diana Gabaldon e inclúe o adianto de varias tramas do sexto libro, Vento e cinza. A sexta tempada foi presentada en outubro de 2021, anunciada para marzo de 2022. Por mor da pandemia da Covid-19 a duración limitouse a oito episodios.
Medio dólar conmemorativo do Oregon Trail
Reemisión
A maioría dos medios dólares conmemorativos da Oregon Trail de 1928 permaneceron en mans do Tesouro durante varios anos despois da súa cuñaxe, aínda que a Asociación comprou uns 1.000 para a súa venda ao público. Esta retención por parte do Goberno xerou interese na comunidade numismática: apareceron varias cartas ao director en The Numismatist nas que se preguntaba polo destino das moedas. Un coleccionista púxose en contacto coa Ceca de Filadelfia, e o seu superintendente en funcións, Fred H. Chaffin, respondeu que as moedas se custodiaban alí para a Asociación e que estaban datadas en 1928. A OTMA atravesou unha crise financeira en 1931 e tiña plans de se disolver, pero as operacións continuaron e a sede trasladouse da súa oficina de Manhattan á casa de Driggs en Bayside, Queens. A Asociación comercializou as moedas de 1928 como a "emisión do pioneiro Jedediah Smith". miniatura|Monumento conmemorativo do Oregon Trail no Sitio Histórico Nacional de Fort Laramie, en [[Wyoming.]] Malia a delicada situación financeira, a principios de 1933, Driggs solicitou a emisión de máis moedas de medio dólar en nome da OTMA, mediante unha carta á directora en funcións da Casa da Moeda, Mary Margaret O'Reilly, e despois ao secretario do Tesouro, William H. Woodin. Driggs quería 5.000 exemplares dos de 1928 e 5.000 novas moedas que propuña cuñar na Ceca de Denver en 1933 ("1933-D"), a cambio de 10.000 medios dólares datados en 1926. Consonte esta proposta, todas as moedas en poder do Goberno, incluídas as adquiridas mediante o troco, debían fundirse. A proposta foi aprobada e as pezas cuñáronse en Denver, a primeira vez que esta ceca producía unha moeda conmemorativa.
Outlander (serie de televisión)
Trama argumental
En 1945, Claire Randall vai de lúa de mel co seu marido Frank ás Highlands. Claire serviu como enfermeira no exército británico durante a segunda guerra mundial e o seu marido Frank é historiador. Nesa viaxe, quere investigar máis sobre o seu antepasado, Jonathan Randall, que serviu como capitán no exército británico das casacas vermellas.
Medio dólar conmemorativo do Oregon Trail
Reemisión
A Asociación recorreu á Scott Stamp and Coin Company, de Nova York, para comercializar as moedas, compañía que logrou vender algúns exemplares de 1928. Esta acción foi interpretada negativamente polos estudosos da numismática: Q. David Bowers afirma que o representante desa compañía, Wayte Raymond, propuxo fundir a maior parte da emisión para crear unha escaseza artificial, e que a empresa "desexaba tirar proveito da credulidade dos coleccionistas e da súa necesidade de completar as series cuñando máis variedades". Scott pensou que se se podían cuñar máis medios dólares da Oregon Trail coa data de 1933, poderían venderse eficazmente na Exposición do Século do Progreso celebrada ese ano en Chicago". Swiatek e Breen sinalaron que "só Deus sabe mediante que tipo de manipulación política a Asociación conseguiu que se aprobase unha nova emisión ene Denver de 1933" para a súa venda na exposición.
Outlander (serie de televisión)
Trama argumental
Cando un día Claire vai a un círculo de pedras sen Frank para buscar unha planta medicinal, nota un ruído estraño que procede do cromlech. Cando toca a pedra do medio, viaxa no tempo e acaba na Escocia de 1743, no tempo dos levantamentos xacobitas. Alí coñece a "Black Jack" Randall, o infame antepasado do seu marido. É rescatada por un highlander que a leva a unha cabana onde varios homes buscaron refuxio. Pertencen ao clan MacKenzie de Castle Leoch. Un deles é o mozo Jamie Fraser, co que vivirá moitas aventuras.
Medio dólar conmemorativo do Oregon Trail
Reemisión
Cuñouse un total de 5.250 pezas de 1933-D, das cales aproximadamente cinco se reservaron para a análise da Comisión de Ensaios e 242 se devolveron para a súa fundición. Bowers cre que a devolución destas pezas non foi por quedaren sen vender, senón máis ben por seren defectuosas. A Asociación bautizou a tiraxe de 1933-D como a "Emisión da Exposición do Século de Progreso". Tanto o medio dólar de 1928 como o de 1933-D tiveron un prezo de venda de dous dólares por unidade. O de 1928 tamén podía obterse por 1,75 dólares se se compraran con anterioridade dúas ou máis moedas de 1926, ou mesmo por só 1,10 dólares comprando 10 exemplares de 1926.
Outlander (serie de televisión)
Roles
Lenda
Johnny Briceño
Traxectoria
Naceu o o 17 de xullo de 1960 en Orange Walk Town, na entón Honduras Británica. O seu pai, Elijio Briceño, foi ministro do goberno na década de 1980, pero en 1985 foi condenado por tentar introducir marihuana e cocaína nos Estados Unidos, en colaboración cun irmán e un sobriño.
Outlander (serie de televisión)
Produción
thumb|Interior da igrexa de Tibbermore, Perth, vista desde o leste thumb|Diana Gabaldon e Ronald D. Moore na promoción de Outlander en [[Nova York]]
Medio dólar conmemorativo do Oregon Trail
Reemisión
Co relativo éxito da emisión de 1933-D, a Asociación encargou 7.000 máis en 1934, tamén cuñadas en Denver. Estas foron alcumadas pola Asociación como "Emisión Fort Hall, Fort Laramie e Jason Lee" e tamén foron vendidas, ao prezo de dous dólares, pola Scott Stamp and Coin Company. Estas pezas tampouco foron pagadas pola OTMA, senón que se tratou dun intercambio por exemplares de 1926-S.
Richard Hieb
Traxectoria
Foi seleccionado pola NASA en xuño de 1985, participando nas misións STS-65, STS-39 e STS-49 e pasando un total de 31,94 días no espazo.
Johnny Briceño
Traxectoria
Graduouse no Muffles College en 1978. Obtivo un grao de asociado en administración de empresas no St. John's College en 1980, e un título de grao en administración de empresas da Universidade de Texas en Austin en 1985. En 1990, Johnny Briceño e o seu irmán Jaime fundaron Centaur Communications, un provedor de televisión por cable que máis tarde se expandiu como servizo de Internet, noticias e radio.
En 1993 foi elixido por primeira vez para a Cámara de Representantes de Belize, representando o distrito electoral de Orange Walk Central. En 1994 gañou as eleccións da alcaldía do concello de Orange Walk Town. Tamén en 1994 foi elixido copresidente do Partido Popular Unido, e dous anos máis tarde pasou a ocupar o cargo de vicelíder do partido. Cando o PUP gañou as eleccións xerais de 1998, Briceño foi nomeado viceprimeiro ministro do goberno de Belize e Ministro de Recursos Naturais e Medio Ambiente.
En agosto de 2004 dirixiu un grupo de ministros, coñecido como a alianza do G-7, que demandou unha serie de reformas, entre elas a destitución de Ralph Fonseca do goberno. O primeiro ministro, Said Musa, non atendeu a estas demandas e o grupo dimitiu. Con todo, Musa acabou aceptando posteriormente todas as demandas agás a destitución de Fonseca e os ministros do G-7 permaneceron no Consello de Ministros. Briceño gañou ademais unha carteira adicional, o Ministerio de Facenda. Máis tarde foi un dos ministros que se opuxo á proposta de Musa de saldar a débeda dos Servizos Universais de Saúde do país. Como resultado disto, Musa intentou retirar a Briceño do seu cargo de vicepresidente do goberno, ofrecéndolle outros postos menores no goberno. Briceño non aceptou, e acabou por dimitir o 5 de xuño de 2007.
Nunha convención nacional do PUP en xullo de 2007, Briceño foi reelixido como un dos vicedirixentes do partido. Nas eleccións xerais de febreiro de 2008, nas que o PUP foi derrotado, Briceño foi reelixido na súa circunscrición de Orange Walk Central, sendo un dos únicos seis candidatos do PUP que o lograron.
O 30 de marzo de 2008 foi elixido líder do PUP nunha convención do partido en Belmopán, sucedendo a Musa. Derrotou a Francis Fonseca, que era considerado o candidato preferido pola dirección do partido, recibindo 330 votos fronte a 310 de Fonseca.
Alegando problemas de saúde, dimitiu inesperadamente como líder do PUP e da oposición en outubro de 2011, sen ter liderado o partido nunhas eleccións xerais. Con todo, mantivo o seu escano na Asemblea Nacional. Foi sucedido en ambos cargos por Francis Fonseca.
Incidente de gravación de 2015
En marzo de 2015, pouco despois da derrota do PUP nas eleccións municipais, fíxose pública unha gravación de Briceño criticando duramente o goberno de Musa do período 1998-2008. Na gravación, Briceño acusaba a Musa e Ralph Fonseca de ter roubado "millóns, decenas de millóns de dólares" e afirmando que se o país fose outro, estarían no cárcere. Tamén se lle oía dicir que se tiña endebedado persoalmente como líder do PUP en nome do partido, e culpaba a Francis Fonseca de perder as eleccións xerais e locais de 2012. Briceño afirmou que a gravación se realizou sen o seu consentimento e rexeitou comentala. Francis Fonseca cualificou o suceso como un "asunto interno do partido".
En 2016 foi elixido líder do partido por segunda vez.
Telescopio espacial Herschel
Herschel foi un observatorio espacial da Axencia Espacial Europea lanzado o 14 de maio de 2009 mediante un foguete Ariane 5 desde o Centro Espacial de Kourou.
Outlander (serie de televisión)
Produción
A rodaxe da primeira tempada tivo lugar desde outubro de 2013 até setembro de 2014 en Escocia. Un almacén nos suburbios de Cumbernauld converteuse nun estudo para as gravacións en interiores. As localizacións de rodaxe en exteriores inclúen o castelo de Doune, Newtonmore no centro das Highlands escocesas, o bosque de Rothiemurchus, Bathgate, West Lothian e Aberfoyle, Stirling.
Johnny Briceño
Primeiro ministro de Belize (2020-presente)
En xullo de 2021, o seu goberno aprobou unha lexislación que establece un mandato fixo de sete anos para o gobernador xeral de Belize. Durante o debate do proxecto de lei, afirmou que Belize debería comezar a considerar a substitución da monarquía por unha república.
Medio dólar conmemorativo do Oregon Trail
Reemisión
A recorrencia de novas emisións do medio dólar conmemorativo da Oregon Trail converteuse nun motivo de controversia na comunidade do coleccionismo de moedas, e un gran número de asociacións e clubs numismáticos aprobaron resolucións en contra destas reemisións. O presidente da American Numismatic Association pediu que as moedas conmemorativas pasasen a ser vendidas exclusivamente pola Casa da Moeda e non por organizacións privadas. Driggs protestou contra as resolucións, das que se enviaron copias ás autoridades federais. Non obstante, as pezas de 1935-S que solicitara á Casa da Moeda, e para as que xa se prepararan os cuños, nunca chegaron a cuñarse, quizais por mor da indignación amosada polos coleccionistas. Tamén se consideraron outras razóns para que non se producise a emisión en 1935: nunha monografía de 1937 citada por Bowers, o antigo comerciante de moedas B. Max Mehl especulou con que a compañía distribuidora de Scott tardara dous anos en dispor das pezas de 1934-D.
Outlander (serie de televisión)
Música
A música foi composta por Bear McCreary. A canción principal é unha adaptación do poema de Robert Louis Stevenson "Sing me a Song of a Lad that is Gone", cantado coa música da canción popular escocesa The Skye Boat Song.
Medio dólar conmemorativo do Oregon Trail
Remate da serie
miniatura|Anuncio de [[1936 da Scott Stamp and Coin Company para a venda do medio dólar conmemorativo do Oregon Trail. ]] A partir de 1934, tanto organizacións como particulares viron nas emisións conmemorativas de curta tiraxe e cuñadas en varias ceca durante varios anos, unha oportunidade para obteren beneficios. O Congreso autorizou varias emisións de moedas conmemorativas en 1934, entre elas o medio dólar do Centenario de Texas, destinado a honrar os cen anos de Independencia de Texas en 1936, que se cuñou desde 1934 ata 1938 e, excepto o primeiro ano, nas tres cecas do país (Filadelfia, San Francisco e Denver). En 1935 houbo novas emisións para diferentes conmemoracións, e en 1936 chegouse a 20 emisións conmemorativas diferentes e con efemérides ás veces irrelevantes, como é o caso do medio dólar do Centro Musical de Cincinnati, emitido para conmemorar o 50 aniversario de Cincinnati como centro da música, aínda que non haxa nada fóra do común que sucedese na vida musical desa cidade en 1886.
O numismático Arlie R. Slabaugh, no seu volume sobre as moedas conmemorativas estadounidenses, analizou as prácticas de márketing da década de 1930:
O 30 de decembro de 1935, o director da OTMA, Howard R. Driggs, escribiu a O'Reilly —quen co nomeamento de Nellie Tayloe Ross como directora da Casa da Moeda dos Estados Unidos deixara a dirección en funcións e retomara o seu posto de subdirectora—, e solicitoulle a emisión de 5.000 moedas do Oregon Trail en 1936 na Ceca de San Francisco ("1936-S"), para celebrar o centenario da chegada do misioneiro Marcus Whitman e a súa esposa ao val de Walla Walla. O'Reilly e outros responsables da Casa da Moeda non responderon inmediatamente e Driggs escribiu novamente en marzo de 1936. A resposta veu da man de Chaffin, superintendente en funcións da Ceca de Filadelfia, quen o informou de que os cuños xa se prepararan e xa se enviaran a San Francisco. Por petición de Driggs, cando as moedas estiveron cuñadas dirixíronse directamente ao distribuidor Scott, en Nova York. En maio, Driggs pediu que se cuñasen 10.000 máis en Filadelfia, e así se fixo. Vendéronse en pleno auxe das moedas conmemorativas. Algunhas das pezas de 1936 e 1936-S foron vendidas por Scott e outras pola Asociación a través dunha venda por correo en Nova York, en ambos os casos a un prezo inicial de 1,60 dólares por unidade. Ademais das cantidades solicitadas, cuñáronse seis pezas de 1936 e de 1936-S para a análise da Comisión de Ensaios.
Johnny Briceño
Vida persoal
Casou con Rossana, coa que tivo tres fillos.
Medio dólar conmemorativo do Oregon Trail
Remate da serie
En xuño de 1936, Herbert G. West, responsable da Celebración do Centenario de Whitman, escribiu a Driggs para o informar de que o seu grupo procurara e non conseguira —algo inesperado en 1936— a autorización para emitir un medio dólar conmemorativo para financiar as súas actividades. West quería que Driggs encargase unha edición especial da conmemorativa do Oregon Trail para que a organización de Whitman a vendese. Driggs non se comprometeu; primeiro díxolle a West que esperaba que aínda tivesen éxito en conseguir o seu propio medio dólar, e logo que sería difícil conseguir unha emisión especial, xa que as casas de moeda pecharan durante o verán. Finalmente accedeu a darlle ao grupo Whitman mil moedas da Oregon Trail de 1936-S, coa condición de que non se vendesen a menos de 1,60 dólares, para non prexudicar os esforzos de venda da OTMA. De feito, Driggs suxeriu un prezo de venda de dous dólares, que foi o prezo ao que os vendeu a organización Whitman. Estas moedas foron coñecidas como "emisión do Centenario de Whitman" ou "emisión da Misión Whitman". A maioría das pezas de 1936 cuñadas en Filadelfia vendéronse mediante un envío por correo á lista de clientes de Scott. Unha parte de cada unha das emisións entre 1933 e 1937 reservouse para a venda por organizacións patrióticas.
A emisión de 1937 foi distribuída unicamente pola Oregon Trail Memorial Association, xa que o acordo con Scott estaba concluído. En Denver cuñouse un total de 12.000 pezas —mais oito para a Comisión de Ensaios— e vendéronse a 1,60 dólares. A esta emisión non se lle puxo ningún alcume especial. O Comerciante de moedas B. Max Mehl preguntábase en 1937: "A moeda de 1936 da Ceca de Filadelfia véndese agora a cinco dólares e a da Ceca de San Francisco a dez dólares. Onde acabará isto? Non o sei".
Telescopio espacial Herschel
Características
Herschel, previamente coñecido como FIRST (Far Infra Red and Submillimeter Telescope) foi un telescopio espacial lanzado para observar en lonxitudes de onda do infravermello distante e submilimétricas, unha ventá do espectro electromagnético imposible de observar desde a superficie terrestre. Tiña unhas dimensións de 7 m de largo e 4,3 de ancho. O espello primario do telescopio, de 3,5 m de diámetro, estaba feito de carburo de silicio, o que reducíu a súa masa dos 1500 kg que tería se estivera feito con materiais convencionais a so 300 kg. Foi o primeiro telescopio en observar no seu rango espectral e foi colocado nunha órbita a 1,5 millóns de km da Terra, nun punto estable (o punto de Lagrange L2) onde as forzas gravitatorias do Sol e da Terra se compensan.